Diari Oficial de la Generalitat Valenciana


Sumari del DOGV 4037, del 06-07-2001 (2001/6099)

RESOLUCIÓ de 20 de juny de 2001, del Rectorat de la Universitat de València, per la qual es convoquen proves selectives d'accés al grup C pel torn lliure, escala tècnica bàsica d'informàtica, sector d'administració especial d'aquesta Universitat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4037

Data del DOGV
:   06-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6099


Data del document
:   20-06-2001

Organisme emissor
:   Universitat de València

Tipus de document
:   Resolució

Descriptors 

:   * professió de la informàtica
    * concurs administratiu
    * universitat

RESOLUCIÓ de 20 de juny de 2001, del Rectorat de la Universitat de València, per la qual es convoquen proves selectives d'accés al grup C pel torn lliure, escala tècnica bàsica d'informàtica, sector d'administració especial d'aquesta Universitat. [2001/X6099]
  
Aquest Rectorat, fent ús de les competències que li atribueix l'article 18, relacionat amb el 3.2, de la Llei de Reforma Universitària, i d'acord amb el que estableix l'article 199 dels Estatuts de la Universitat de València, acorda convocar proves selectives per a l'ingrés al grup C escala tècnica bàsica d'Informàtica sector d'administració especial de la Universitat de València, torn lliure, de conformitat amb les bases següents:
  
1. Normes generals
  
1.1 Aquesta convocatòria té per objecte la selecció de personal per cobrir 25 vacants d'operadors d'informàtica del grup C escala tècnica bàsica d'informàtica sector d'administració especial pel torn lliure, mitjançant el sistema de concurs-oposició.
  
1.2 El nombre total de vacants convocades és de 25. D'aquest nombre de vacants un total d'1 s'integraran al torn de discapacitats. Les places que no s'ocupen al torn de discapacitats s'acumularà al torn general.
  
1.3 D'acord amb el que estableix l'article 49 de la Llei de Reforma Universitària, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa especifica universitària recollida als Estatuts de la Universitat, i per les normes que estableix aquesta convocatòria.
  
1.4 El procés selectiu constituït pel concurs-oposició l'integraran les proves, valoracions, puntuacions i matèries que figuren a l'annex I i II d'aquesta convocatòria.
  
1.5 L'adjudicació de les places al aspirants que superen aquest procés selectiu s'efectuarà d'acord amb la puntuació obtinguda per aquestos en el concurs-oposició i al seu torn corresponent.
  
2. Requisits dels aspirants.
  
2.1 Per ser admès a aquestes proves, els aspirants han de complir els requisits següents:
  
a) Tenir la nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser ciutadà de qualsevol dels estats als quals, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta és definida al tractat constitutiu de la Unió Europea.
  
b) Haver fet divuit anys.
  
c) Posseir el títol de Batxiller superior, formació professional de II grau o títol equivalent, o estar en condicions d'obtenir-lo abans que acabe el termini de presentació de sol·licituds.
  
d) Posseir la capacitat física i psíquica necessària per acomplir les funcions de la vacant ofertada.
  
e) No estar inhabilitat penalment per a l'exercici de funcions públiques.
  
f) No haver estat separat, mitjançant expedient disciplinari, d'alguna Administració o ocupació públiques.
  
Per participar en la quota de discapacitats es requerirà, a més:
  
a) Posseir un grau de discapacitació igual o superior al 33%
  
b) Manifestar-ho expressament en la sol·licitud.
  
2.2 Les condicions a què es refereix l'apartat anterior per ser admès a les proves s'han de complir en el moment de finalització del termini de presentació d'instàncies i se n'ha de gaudir durant tot el procés selectiu fins al moment de la presa de possessió fins al moment de la presa de possessió.
  
3. Sol·licituds
  
3.1 Qui desitge prendre part en aquestes proves selectives ho haurà de fer constar en la instància que està recollida en aquesta convocatòria com annex IV i que li facilitarà gratuïtament el Servei de Recursos Humans (PAS) d'aquesta Universitat, al carrer de l'Antiga Senda de Senent, núm. 11-1r pis, València. També podran accedir a una còpia de la instància a través de la pàgina web del Servei de Recursos Humans (PAS) l'adreça de la qual es http://www.uv.es/~pas.
  
3.2 Les sol·licituds es dirigiran per triplicat exemplar (un per l'entitat bancària, una per a la Universitat i una per a la persona interessada) al Rector de la Universitat de València. El termini de presentació serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV). Es presentaran a l'oficina principal de la Caixa Rural de València, passeig de l'Albereda nº 34 de València. Així mateix, també es podran presentar en la forma que estableix l'article 38.4 de la llei 30/1992, de 26 de novembre, de Règim jurídic de les administracions públiques i del procediment administratiu comú.
  
Cal tenir en compte la resolució del Rectorat de la Universitat de València de 30 de maig de 2001 (DOGV de 13.06.2001), per la qual es declara inhàbil el mes d'agost pel que fa als terminis de presentació de sol·licituds o al·legacions.
  
En el cas que el termini de presentació s'inicie i no acabe en el mes de juliol, s'interromprà el dia 1 d'agost de 2001 i el seu còmput es reprendrà l'1 de setembre del mateix any. Si aquesta resolució es publica en el mes d'agost, el termini començarà l'1 de setembre.
  
3.3 Els drets d'examen seran de 2.070 PTA, que s'ingressaran en el compte corrent Drets d'Examen. Universitat de València núm. 71872410 83 5375965148 de l'oficina principal de la Caixa Rural de València, o mitjançant transferència a aquest compte.
  
En cas d'utilitzar la forma de presentació que estableix l'article 38.4 de la llei 30/1992, de 26 de novembre, de Règim jurídic de les Administracions Públiques i del Procediment Administratiu Comú, l'aspirant haurà d'acompanyar a la sol·licitud una còpia del resguard acreditatiu de la transferència.
  
Si el pagament s'ha fet a través de transferència, la instància haurà de presentar-se mitjançant la presentació en el registre d'una administració pública i el resguard corresponent ha d'acompanyar la sol·licitud. Aquest últim procediment s'ha de seguir igualment en el cas d'haver utilitzat la presentació de sol·licituds prevista en la Llei de règim jurídic de les administracions públiques i procediment administratiu comú.
  
En el primer cas haurà de figurar en la sol·licitud el segell de l'esmentada entitat bancària; en el cas de haver realitzat el pagament per transferència, caldrà adjuntar a la sol·licitud la còpia del resguard corresponent.
  
No presentar l'acreditació del pagament determinarà l'exclusió de l'aspirant.
  
3.4 D'acord amb el que disposen les Normes d'execució pressupostària per a l'any 2001 d'aquesta Universitat, són exemptes del pagament dels drets d'examen:
  
a. Les persones amb una discapacitat igual o superior al 33%.
  
b. Les persones que es troben com a demandants de feina, almenys durant el termini d'un mes abans de la data de la publicació de la convocatòria d'aquestes proves selectives. Per gaudir de l'exempció és requisit que no hagen rebutjat, dins el termini de què es tracte, cap oferta de feina adequada ni s'hagen negat a participar, tret de causa justificada, en accions de promoció, formació o reconversió professional.
  
Aquests aspirants hauran de presentar els certificats corresponents que acrediten la seua condició de discapacitats (mitjançant certificació de la Conselleria de Benestar Social o de l'òrgan competent), o de la seua condició de desocupat (mitjançant certificació de l'INEM), i així ho hagen fet constar expressament en l'apartat corresponent de la sol·licitud.
  
3.5 Els aspirants que participen pel torn de discapacitats podran sol·licitar les mesures d'adaptació necessàries per a realitzar les proves en el imprès de sol·licitud. També podran fer-ho constar els aspirants amb minusvalideses que opten pel torn general. En ambdues casos hauran de presentar juntament a la sol·licitud la certificació del grau de discapacitació efectuada per l'òrgan competent.
  
3.6 Si la convocatòria preveu la realització de proves d'idiomes, l'aspirant ha de fer constar la seua opció a l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrits.
  
3.7 Caldrà adjuntar a la sol·licitud una fotocòpia del DNI.
  
3.8 Els errors que s'hi observen es corregiran en qualsevol moment, d'ofici o a instància de l'interessat.
  
4. Admissió d'aspirants
  
4.1 Una vegada expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà al Diari Oficial de la Generalitat Valenciana (DOGV) i que contindrà la llista provisional d'admesos i exclosos de les proves.
  
4.2 Els aspirants exclosos podran corregir en el termini de 10 dies hàbils, comptats des de l'endemà de la publicació de la llista provisional d'admesos i exclosos, el defecte que haja motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.3 Una vegada transcorregut el termini de 10 dies, esmenats els defectes i vistes les al·legacions que corresponguen, es dictarà una resolució, que contindrà la llista definitiva d'admesos i exclosos, la data, el lloc i l'hora de realització i començament del primer exercici. Aquesta resolució es publicarà en el DOGV.
  
4.4 Seran causes d'exclusió, a més de les que s'indiquen en altres apartats d'aquestes bases:
  
- no signar la sol·licitud.
  
- no adjuntar la fotocòpia del DNI.
  
4.5 Serà causa d'exclusió de l'exercici de mèrits:
  
- no indicar l'idioma elegit per a realitzar l'exercici.
  
5. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es realitzarà al lloc, data i hora que indique la resolució del Rectorat d'aquesta Universitat en què s'aprove la llista definitiva d'admesos i exclosos de les proves.
  
5.2 L'ordre d'actuació dels opositors, si escau, s'establirà per sorteig efectuat per la Universitat de València.
  
5.3 Els aspirants es convocaran per a cada exercici en crida única, i en seran exclosos els qui no hi compareguen, excepte en els casos de força major, degudament justificats i lliurement considerats pel tribunal.
  
5.4 En cada exercici els aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
No acomplir aquest requisit determinarà l'exclusió de les proves.
  
Les còpies o fotocòpies d'aquests documents no seran vàlides en cap cas.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no acomplesquen els requisits indicats ni a aquelles que hi compareguen després que haja acabat la crida dels aspirants convocats.
  
5.5 Al finalitzar cadascuna de les proves, l'anunci de la realització de la següent el farà públic el Tribunal al local en què s'haja realitzat aquesta prova, així com en la Gerència d'aquesta Universitat amb una antelació mínima de 48 hores i a la nostra pàgina web: http://www.uv.es/~pas.
  
5.6 Si el tribunal prenguera coneixement en qualsevol moment del procés selectiu que alguna de les persones aspirants no acomplira tots els requisits exigits per la present convocatòria, després d'una audiència a l'interessat, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
6. Publicitat de les llistes
  
6.1 Després de la realització de cadascuna de les proves, el tribunal anunciarà públicament als locals on s'hagen realitzat i a la Gerència d'aquesta Universitat i en la pagina web del Servei de Recursos Humans (PAS) que te la següent direcció http://www.uv.es/~pas la llista d'aspirants que les hagen aprovat.
  
6.2 Una vegada finalitzades totes les proves que integren el concurs-oposició el tribunal farà pública en la Gerència de la Universitat, en els locals on s'hagen realitzat les proves i en la pagina web del Servei de Recursos Humans (PAS) que te la següent direcció http://www.uv.es/~pas, dos llistes d'aprovats corresponents una al torn general i l'altra al torn de discapacitats, per ordre de puntuació. Aquesta llista d'aspirants aprovats serà definitiva i contindrà només el mateix nombre d'aspirants que de vacants convocades.
  
6.3 Una vegada finalitzat el procés de selecció, es publicarà al DOGV per resolució del rector la llista definitiva d'aprovats.
  
7. Coneixements de valencià
  
7.1 Qui aprove els exercicis selectius haurà d'acreditar el seu coneixement de valencià amb certificats, diplomes o títols expedits o homologats pel Servei de Normalització Lingüística d'aquesta Universitat.
  
7.2 Qui no complesca el requisit anterior es comprometrà a realitzar els oportuns cursos de formació i perfeccionament que s'organitzen a aquest efecte per adquirir en el termini de un any o en el temps que permeta la programació del Servei de Normalització Lingüística el nivell elemental de coneixement de la llengua.
  
8. Presentació de documents
  
8.1 En el termini de 20 dies hàbils, comptador des de l'endemà de la publicació al DOGV de les llistes d'aprovats, l'aspirant proposat haurà de presentar-se al Servei de Recursos Humans (PAS) d'aquesta Universitat els documents que segueixen:
  
a) Certificat de naixement expedit pel registre civil corresponent, o fotocòpia del DNI.
  
b) Fotocòpia compulsada del títol acadèmic exigible d'acord amb aquesta convocatòria.
  
c) Declaració de no haver estat separat mitjançant expedient disciplinari d'alguna Administració o ocupació pública, com també de no estar inhabilitat penalment per a l'exercici de les funcions públiques.
  
d) Certificat mèdic acreditatiu de posseir les capacitats física i psíquica necessàries per a l'exercici de les funcions dels llocs de treball oferts. A aquest efecte, els reconeixements s'efectuaran a través dels serveis mèdics concertats per la Universitat de València.
  
e) El o la aspirant amb alguna discapacitat hauran d'aportar un certificat de l'òrgan competent de la comunitat autònoma sobre la capacitat per dur a terme les tasques que corresponen als llocs de treball d'aquesta convocatòria.
  
8.2 El o la aspirant que, tenint la condició de funcionaris de carrera o personal laboral fix d'aquesta Universitat, hagen pres part en aquestes proves, quedaran exempts de justificar documentalment les condicions generals que ja haguessen acreditat per a nomenaments anteriors, tot i que n'hauran d'acreditar la resta.
  
8.3 Si no es presenta la documentació dins el termini indicat (excepte en els casos de força major) o hi ha falsedat de documents, això comportarà la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer l'aspirant.
  
9. Nomenament de funcionari/ària
  
Una vegada transcorregut el termini de presentació de la documentació el rector dictarà una resolució que es publicarà al DOGV i que inclourà les llistes d'aprovats per ordre de puntuació, els quals seran nomenats funcionaris o funcionàries de carrera.
  
10. Tribunal
  
10.1 El tribunal qualificador d'aquestes proves és el que figura en l'annex III d'aquesta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
10.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
10.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la Llei 30/ 1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.
  
El president podrà sol·licitar als membres del tribunal una declaració expressa de no estar en les circumstàncies previstes en els articles citats.
  
10.4 Per convocatòria del president es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.
  
Durant tot el procés selectiu el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no estiguen previstos.
  
El procediment d'actuació del tribunal s'ajustarà en tot moment al que disposa la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10.5 El tribunal adoptarà les mesures necessàries perquè els aspirants amb minusvalidesa tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3.5, es faran les adaptacions possibles per temps i mitjans.
  
10.6 Per a les comunicacions i qualsevol problema que puga sorgir, el tribunal tindrà la seu en la Gerència de la Universitat de València.
  
10.7 Els membres del tribunal d'aquestes proves tindran la categoria que per a aquests casos determine la legislació vigent.
  
10.8 El tribunal no podrà aprovar ni declarar que ha aprovat les proves selectives un nombre d'aspirants superior al nombre de places convocades. Qualsevol proposta d'aprovat que contravinga el que s'ha establert serà nul·la de ple dret.
  
10.9 El president del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat dels aspirants, en aquells exercicis que siga procedent.
  
11. Recursos
  
La convocatòria, les seues bases i tots els actes administratius que es deriven d'aquesta i de les actuacions del tribunal, es podran impugnar en els casos i en la forma que estableix la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 de juny de 2001.- Per delegació (DOGV de 20 d'agost de 1999), el vicerector d'Organització Administrativa: Lluís Guia i Marín.
  
ANNEX I
  
Sistema selectiu
  
1ª fase: Oposició
  
Constarà de dos exercicis obligatoris i eliminatoris, i un altre de voluntari i de mèrits.
  
Primer exercici (obligatori i eliminatori)
  
Constarà d'un test amb quatre respostes alternatives, de les quals tan sols una serà la correcta, i versarà sobre tot el contingut del programa (administració general i temari específic) que figura en l'annex II de la convocatòria.
  
Les errades penalitzaran segons la fórmula:
  
E
  
A - ???-
  
d ?1
  
N = ????????- x 10
  
n
  
on:
  
N = nota resultant
  
A = nombre d'encerts
  
E = nombre d'error
  
d = nombre d'opcions per a cada pregunta
  
n = nombre de preguntes
  
El nombre de preguntes i el temps de realització de l'exercici els fixarà el tribunal amb l'antelació suficient.
  
L'exercici es valorarà de 0 a 10 punts, i per aprovar-lo, caldrà obtenir-hi cinc punts, com a mínim.
  
Segon exercici (obligatori i eliminatori)
  
Constarà de la resolució de dos exercicis pràctics a triar entre tres de proposats pel tribunal, relacionats amb el contingut del temari específic que figura en l'annex II de la convocatòria. La prova pràctica tindrà les característiques adequades a la funció que es desenvolupa en l'escala en què s'integre les places convocades. Es podran realitzar amb mitjans informàtics (tractament de textos, fulls de càlcul, bases de dades, programes específics ?dibuix, laboratoris, etc.) que el tribunal considere oportú. Tot s'anunciarà en el moment de fer públics els resultats del primer exercici. Així mateix, i segons les característiques de l'exercici, en aquest moment se'n fixarà la duració.
  
Cada supòsit es valorarà de 0 a 10 punts, i per aprovar-los caldrà obtenir almenys 10 punts entre ambdós i no ser valorat amb zero punts en cap supòsit.
  
Tercer exercici (voluntari i de mèrits)
  
Aquells que trien la realització d'aquest exercici hauran de fer necessàriament les parts de coneixement de valencià.
  
Primera part (obligatòria). Constarà de dues parts:
  
- Traducció directa i sense diccionari d'un text en valencià. Es valorarà de 0 a 1'5 punts.
  
- Redacció en valencià d'un ofici, carta circular, memòria, etc., sense la utilització del diccionari. Es valorarà de 0 a 1'5 punts.
  
El temps d'aquest exercici serà fixat pel tribunal amb l'antelació suficient.
  
Segona part (voluntària). Tindrà per objecte valorar el coneixement d'un o diversos idiomes comunitaris, segons l'opció manifestada per l'opositor en l'imprès de sol·licitud de participació en les proves selectives.
  
L'exercici es valorarà a raó de 1'5 punts com a màxim per idioma, i en conjunt no es podrà superar els 3 punts. El temps serà fixat pel tribunal amb l'antelació suficient.
  
2ª fase: concurs
  
A la fase de concurs només hi podran accedir els aspirants que hagen superat la fase d'oposició. Es valoraran els mèrits aportats pels aspirants segons el barem que s'assenyala a continuació i que haurà de posseir l'aspirant en la data de publicació d'aquesta convocatòria.
  
Experiència professional: Es valorarà l'experiència professional en el grup C a la Universitat de València en la escala tècnica bàsica d'informàtica d'administració especial i en qualsevol situació jurídica de temporalitat, a raó de:
  
- Llocs de nivell 16 o superior: 0,20 punts per mes d'ocupació, fins un màxim de 7,5 punts.
  
Una vegada valorats els mèrits d'acord amb els criteris assenyalats, el tribunal els farà públics de forma provisional al tauler d'anuncis de la Gerència, a la pàgina web del Servei de Recursos Humans PAS, que té la següent direcció: http://www.uv.es~pas i es donarà un termini de 10 dies perquè les persones interessades puguen al·legar les rectificacions oportunes a la fase de concurs.
  
L'ordre definitiu del procés selectiu el donarà la suma de la puntuació obtinguda en la fase d'oposició i en la fase de concurs. En cas d'empat, l'ordre s'establirà amb els criteris següents:
  
1) La major puntuació en la fase d'oposició.
  
2) La major puntuació en el segon exercici de la fase d'oposició.
  
3) La major puntuació en el primer exercici de la fase d'oposició.
  
4) La major puntuació en la fase de concurs.
  
5) Si encara persisteix l'empat, es resoldrà mitjançant sorteig.
  
En cap cas la puntuació obtinguda en la fase de concurs no podrà ser aplicada per superar la fase d'oposició.
  
No es podrà declarar que han aprovat les proves selectives un nombre d'aspirants superior al de places convocades.
  
ANNEX II
  
Bloc 1. Temari de caràcter general.
  
1. La Universitat com a servei públic. La Llei de Reforma Universitària, el seu significat. L'autonomia universitària, els seus límits. Règim jurídic de les universitats públiques. Estructura general de les universitats públiques.
  
2. La Universitat de València. Els seus Estatuts. Estructura de la Universitat de València. Òrgans de govern, unipersonals i col·legiats. Els diferents col·lectius de personal a través dels Estatuts de la Universitat. Dels estudiants. El règim econòmic de la Universitat de València a través dels seus Estatuts.
  
3. Foment i coordinació general de la investigació científica i tècnica: Pla nacional d'investigació. Organismes públics d'investigació. Projectes i programes i contractes nacionals i internacionals. L'OTRI.
  
4. La Constitució espanyola de 1978, la seua estructura i contingut. El títol I de la Constitució: els drets fonamentals y les llibertats públiques, la seua garantia i suspensió. La Corona. Les Corts Generals. El Govern i l'administració. El poder judicial. La reforma de la Constitució.
  
5. La Unió Europea. Principals institucions de la Unió Europea: El Parlament, la Comissió, el Tribunal de Justícia. Producció normativa de la Unió Europea. El sistema monetari únic.
  
6. L'acció administrativa front dels particulars. L'administrat. La participació dels particulars en l'activitat administrativa. Els interessats.
  
7. El procediment administratiu: concepte i importància en l'ordenament jurídic vigent. La Llei de règim jurídic de les administracions públiques i procediment administratiu comú. Les parts del procediment. Fases del procediment administratiu. Distintes formes de terminació del procediment. Els recursos administratius.
  
8. El personal docent i investigador de les universitats públiques. El seu règim jurídic: accés, promoció i retribucions. El professorat contractat. Incompatibilitats.
  
9. El personal d'administració i serveis de la Universitat de València. El personal funcionari: el seu règim jurídic. Adquisició i pèrdua de la condició de funcionari. Accés, Promoció, carrera administrativa i retribucions del personal funcionari. Situacions administratives del personal funcionari. Els funcionaris d'administració especial: característiques. Personal laboral. Règim d'incompatibilitats del personal d'administració i serveis.
  
10. Els drets sindicals i de participació del personal funcionari. Negociació de les condicions de treball. La salut laboral: la legislació referent a la prevenció de riscos laborals, la seua aplicació en l'àmbit universitari.
  
Bloc 2. Temari específic d'operador d'informàtica
  
1. L'ordinador personal. Família del compatible PC, Arquitectura. Perifèrics. Sistemes Macintosh.
  
2. Sistema operatiu WINDOWS. WINDOWS 9X, NT i 2000. Instal·lació. Configuració de xarxa. Seguretat.
  
3. El sistema operatiu de Macintosh. MacOs. Instal·lació. Configuració de xarxa Seguretat.
  
4. El sistema operatiu LINUX. Distribucions (RedHat, Debian, Suse, Slackware) Instal·lació. Configuració de xarxa. Seguretat.
  
5. Informàtica personal. Processadors de text, fulls de càlcul i bases de dades. Paquets integrats. Emulació de terminals.
  
6. Introducció a la generació de pàgines WEB. Edició HTML. Hipertext.
  
7. Estructura física d'un ordinador. Components bàsics: microprocessadors, memòries, buses, chipsets, interfaces e/s, perifèrics,
  
8. Mitjans d'emmagatzematge massiu. Mitjans de backup. (Personalitzar per a cada cas els tipus/models de: cintes/discos/MO/ZIP/removibles).
  
9. Mitjans d'impressió. Descripció del seu funcionament i procediments de manteniment bàsic dels diversos tipus d'impressores.
  
10. Plans de contingència. Aplicació. (Recalcar el control d'accessos i l'organització i custodia de les còpies de seguretat. Arranque i parada dels sistemes i aplicacions de producció, inclòs el sistema de cues).
  
11. Sistemes d'alimentació ininterrompuda.
  
12. Manteniment bàsic d'un ordinador. Substitució i ampliació de components.
  
13. Xarxes d'àrea local. Definició, topologia i protocols.
  
14. Elements físics passius en una xarxa d'àrea local. Tipus de cables, usos i comparació entre ells.
  
15. Elements físics actius en una xarxa d'àrea local. Multirrepetidors i hubs, bridges, switches i routers.
  
16. Manteniment bàsic en una xarxa d'àrea local. Aparells de comprovació i mesura. Procediments de certificat. Substitució d'elements passius.
  
17. Programari bàsic en una xarxa d'àrea local per als entorns ofimàtics típics (MAC i PC). Configuracions (TCP/IP i AppleTalk)
  
18. Instal·lació de sistemes operatius i aplicacions: DOS, WINDOWS, MacOs, aplicacions ofimàtiques i un altre tipus (vg. aplicacions corporatives de gestió).
  
19. Instal·lació, configuració i uso d'aplicacions (client) de xarxa: Telnet, SSH, Ftp, POP3, IMAP, SMTP, HTTP, etc.
  
20. Operació de grans sistemes (MAINFRAME). Recursos de maquinari. Control dels recursos de maquinari. Característiques del sistema operatiu (OS/390). Funciones del sistema operatiu. Multiprogramació i memòria virtual.
  
21. Gestió d'E/S i de dades en el OS/390. Principals tipus de dispositius. Tipus de fitxers. VTOC's i estructures de catàlegs. Catàlegs. El DFSMS. Seguretat i el RACF.
  
22. La connexió en temps real en el sistema OS/390. Usuaris. Identificació d'usuaris. Utilitats per al maneig de dades. Processadors de madatos de TSO. Utilitats per a l'ampliació de l'ús de TSO
  
23. Entorn ISPF amb OS/390. Definició de l'entorn d'ISPF. Utilitats. Maneig de fitxers. Funciones de les utilitats d'ISPF. Editor d'ISPF.
  
24. Execució de treballs per lots en OS/390. Paràmetres de la sentència JOB. Compilació per lots i muntatge d'enllaç. Creació de sentències de control de treballs.
  
25. Tracte personalitzat amb l'usuari final. Relaciones Públiques.
  
ANNEX III
  
Tribunal qualificador
  
Titular
  
President: el rector o persona que delegue.
  
Vocals:
  
- Dos representants de la Universitat designats por el rector, de igual o superior grup de titulació.
  
- Un funcionari o funcionària de igual o superior grup i titulació, a sorteig entre el PAS de la Universitat.
  
- Un funcionari o funcionària d'altra administració pública de igual o superior grup i titulació, nomenat pel rector a proposta d'aquella.
  
- Un membre de la Comissió de PAS del mateix grup i titulació que les vacant que s'han de cobrir i designat per aquesta.
  
- Un membre de la Junta de Personal, amb veu i sense vot.
  
El més jove dels vocals amb veu i vot del tribunal, entre els que pertanguen a la comunitat universitària, actuarà com a secretari/a.
  
Tots els membres del tribunal amb veu i vot hauran de ser de igual o superior grup i titulació que les places objecte d'aquesta convocatòria.